Laktase Enzym, 1 liter

Thu, 11 Dec 2025 13:26:24 +0200

Hvem kan have glæde af Laktase? 1) Laktase er et naturligt enzym, som er oplagt at anvende for de mennesker, som lider af laktose-intolerans (mælkesukkerallergikere). 2) Personer som vil mindske forbruget af sukker (melis) i en opskrift, hvor der indgår mælk, kan med fordel anvende mælk behandlet med laktase, da laktosen er omdannet til monosakkarider som har en højere grad af sødhed. Anvendelse af laktase Produktet kan tilsættes alle typer animalsk mælk. I Danmark vil det typisk være ko-, gede- og fåremælk.Ved korrekt anvendelse af laktase-enzymet kan indholdet af laktose i mælken typisk nedsættes med over 90%, i visse processer op til 98%. Behandling af mælk Processen kan foretages på 2 måder: Den langsomme metode: Hæld 1 liter mælk op i en skål eller kande. Tilsæt 1 ml laktase-enzym. Sørg for at det bliver pisket godt ind i mælken. Derefter stilles mælken i køleskabet ved 4-6º C i 24 timer. Herefter kan mælken drikkes/ bruges lige som anden mælk. Den hurtige metode: Opvarm mælken til 40 grader. Hæld den derefter op i skålen til et 1 liters yoghurtapparat (Se produktnummer 2023). Tilsæt 1 ml laktase-enzym. Sørg for at det bliver pisket godt ind i mælken. Derefter tændes der for apparatet. Mælken skal derefter stå i apparatet ved 40-46 grader (+/-3 grader) i 3 timer. Herefter kan mælken drikkes / bruges lige som anden mælk. Afmåling af laktase kan ske med pipetter (produktnummer 1018). Hvis ikke man har et yoghurtapparat kan man også behandle mælken i en gryde, men det er vigtigt at temperaturen holdes omkring 40-46º C (+/- 3 grader). Laktase-enzymet dræbes, hvis det opvarmes til mere end 50º C. Laktose og oplevelsen af sødhed Glykose og galaktose er fra naturens side sødere end laktose. Ved at nedbryde laktosen ved hjælp af laktase-enzymet er det derfor muligt at nedsætte sukkertilsætningen (melis) i en opskrift hvor der er brugt mælk behandlet med laktase. Det anbefales at man prøver sig frem og finder det niveau af sukkertilsætning, der passer ens egen smag. Det betyder også at ens retter indeholder færre kalorier end retter som er lavet af mælk der ikke er behandlet med laktase. Det aktive enzym i produktet er udvundet fra Kluyveromyces lactis. Koncentration: 2100 Neutral Lactase Units (NLU)/gram

Pris*: 1.198,00 DKK